Procesul verbal al ședinței din data de 29.11.2016
Ședința a fost condusă de Manager General  Dr. Grasu Alis. 


Dr. Grasu Alis a reamintit că începând cu 5 decembrie vor începe ședințele trimestriale la microstații
 și s-a facut planificarea pe zile. O echipă completă se va deplasa la fiecare microstație în parte. Vor fi verificate starea autosanitarelor, echipamentul și aparatura medicală cu care acestea sunt dotate.

Dr. Grasu Alis a cerut situația cu planificările de concediu pe anul 2017 și a adus la cunoștință că celor care nu și-au depus opțiunile de concediu li se vor stabili din oficiu.

În vederea perfecționării personalului operativ se fac eforturi pentru achizitionarea si aparitia gratuită a două cărți: Ghid de STEMI și un GHID de medicină de urgență.

S-a stabilit ca predarea-preluarea ambulanțelor la schimbul de tură să se efectueze după un document tipizat care va insoți foia de parcurs. 


S-a facut apel pentru inlocuirea truselor medicale deteriorate, a oricăror aparate sau dispozive de pe ambulanțe.


Personalul SABIF a fost îndemnat să utilizeze cât mai mult posibil tabletele pentru familiarizarea cu aplicația, înregistrarea corectă și eficientă a datelor.


În continuare s-au discutat probleme administrative ale microstațiilor precum și situația autosanitarelor aflate în service. În această ordine de idei s-a dispus transmiterea unei adrese pentru achiziția de ambulanțe către Primaria Sector 5, ambulanțe care vor fi utilizate in cadrul Microstației 5.

Managerul General a făcut apel din nou la întregul personal să respecte protocoalele şi în acelaşi timp codul de etică şi deontologie şi să evite discuţiile neprincipiale atât în relaţiile cu terţii, colegii, cât şi mai ales faţă de pacienţi.

Așa cum s-a convenit pentru ședințele săptămânale, au fost predate Directorului Medical de către fiecare microstație situațiile STEMI, resuscitări și intubări.

În finalul ședinței caietele de control de la microstații au fost vizate de Managerul General. 
